Russell Wilson

**Russell Carrington Wilson** (født 1988) er en amerikansk quarterback i amerikansk fotball for New York Giants i National Football League (NFL).

Han spilte college football ved University of Wisconsin i 2011-sesongen, og satte da en FBS sesongrekord for passer rating (191,8) og ledet laget til en Big Ten-tittel og Rose Bowl. Wilson spilte først amerikansk fotball og baseball ved North Carolina State University fra 2008 til 2010 før han byttet til Wisconsin. Han spilte minor league baseball for Tri-City Dust Devils i 2010 og Asheville Tourists i 2011 som second baseman, og per 2019 er det Trenton Thunder, en Double-A affiliate av New York Yankees, som holder rettighetene til ham.

Han ble plukket opp av Seattle Seahawks med 12. pick i tredje runde (#75) i NFLs draft i 2012. Etter å ha slått Matt Flynn for stillingen som kampstarter under treningsleiren hadde Wilson en vellykket første sesong, hvor han tangerte Peyton Mannings rekord for flest touchdownpasninger av en nykommer (26) og ble utpekt til Pepsi NFL Rookie of the Year.

Wilson har blitt invitert til ni Pro Bowls og har vært kampstarter i to Super Bowl, med seier i Super Bowl XLVIII. Han holder rekorden for flest seiere av en quarterback i NFL i løpet av en spillers ni første sesonger (98) og er en av tre quarterbacks som har en passer rating på over 100 i løpet av en karriere. Den 15. april 2019 signerte Wilson en 4-årig kontraktforlengelse verdt $140 millioner med Seahawks, som gjorde ham til den best betalte spilleren i ligaen. Den 19. november 2020 ble han den tredje quarterbacken noensinne til å kaste minst 30 touchdownpasninger i fire sesonger på rad. Wilson blir av mange sett på som en av tidenes beste dual threat quarterbacks.

## Tidlig liv og bakgrunn
Wilson ble født på The Christ Hospital i Cincinnati og vokste opp i Richmond i Virginia. Faren Harrison Benjamin Wilson III var en advokat og moren Tammy Wilson (f. Turner) var en sykepleier. Han har en storebror, Harrison IV, og en lillesøster, Anna. Wilson begynte å spille amerikansk fotball med faren og broren da han var fire år gammel, og hans første organiserte kamp var for Tuckahoe Tomahawks da han gikk i sjette klasse.

Wilsons tipp-tipp-oldefar var en slave som tilhørte en konfeøderat oberst og ble frigitt etter den amerikanske borgerkrigen. Wilsons bestefar på farens side, Harrison B. Wilson Jr., var tidligere president ved Norfolk State University og spilte amerikansk fotball og basketball ved Kentucky State University, og bestemoren på farens side, Anna W. Wilson, jobbet ved Jackson State University. Wilsons bestefar på morens side var maleren A.B. Jackson. Ifølge en DNA-analyse er Wilson 62% afrikansk, 36% europeisk, 1% vestasiatisk og 1% sentralasiatisk. Hans europeisk arv har blitt sporet til 524 e.Kr. til Arnulf av Metz via Charlemagne.

Wilsons far spilte amerikansk fotball og baseball ved Dartmouth og var wide receiver i San Diego Chargers' spillerstall i sesongoppkjøringen i 1980. Broren Harry spilte amerikansk fotball og baseball ved University of Richmond, og søsteren Anna spiller basketball ved Stanford.

Wilsons far døde 9. juni 2010, 55 år gammel, etter komplikasjoner fra diabetes.

## High school
Wilson gikk på Collegiate School, en prep school i Richmond. Som junior, i 2005, kastet han for 3 287 yards og 40 touchdowns, og løp også for 634 yards og 15 touchdowns. Han ble utpekt til All-District, All-Region og All-State. *[[Richmond Times-Dispatch]]* utpekte ham til årets spiller to ganger.

Som senior kastet han for 3 009 yards, 34 touchdowns og syv interceptions. Han hadde også 1 132 yards og 18 touchdowns på løp. Det året ble han utpekt til All-Conference og All-State, og var også årets spiller i conferencen. *[[Sports Illustrated]]* skrev om ham basert på hans imponerende prestasjoner da laget hans vant delstatsmesterskapet. Wilson var også klassepresident.

I løpet av sin tid i high school deltok Wilson på Manning Passing Academy, en sommerleir drevet av NFL MVP Peyton Manning. Manning skulle gjenkjenne Wilson mange år senere etter at Wilson hadde reist til Denver for å diskutere muligheten for å bli draftet av Denver Broncos, som da nylig hadde signert Manning.

I tillegg til amerikansk fotball deltok Wilson også i skolens basketball- og baseballag.

Wilson registrerte seg ved North Carolina State University 23. juli 2006. Han ble også tilbudt idrettsstipend fra Duke University.

## Karriere i college
### NC State
Wilson var en redshirt i 2007-sesongen ved NC State. I 2008 delte han tid som quarterback med senior Daniel Evans og junior Harrison Beck. Evans og Beck fikk ikke spilletid i seriespillet etter henholdsvis uke 2 og 5. Wilson ledet deretter laget til fire seiere og tre nederlag i seriespillet, som NC State avsluttet med en seierrekke på fire kamper. Under en seier over East Carolina kastet Wilson for 201 yards og tre touchdowns. I hver av de seks siste kampene i seriespillet kastet Wilson to touchdowns.

Under PapaJohns.com Bowl i 2008 mot Rutgers kastet Wilson for 186 yards og en touchdown og hadde også 46 yards på løp før halftime. Sent i andre halvdel hadde han en scramble som til Rutgers' 4-yard linje hvor han ble taklet og pådro seg en strekk i kneet. Med Wilson på benken kastet reservene tre interceptions, og NC State tapte kampen 23–29. I løpet av sesongen fullførte han 150 av 275 pasningsforsøk for 1 955 yards og 17 touchdowns med kun én interception. Han hadde også 116 løp for 394 yards og fire touchdowns. Atlantic Coast Conference (ACC) utpekte ham til quarterback på All-ACC førstelag. Det var første gang i conferencens historie at en freshman quarterback ble utvalgt til førstelaget.

I forkant av 2009-sesongen ble Wilson utpekt til quarterback for All-ACCs sesongoppkjøringslag. Den 19. september slo Wilson Andre Woodsons NCAA-rekord på 325 pasningsforsøk på rad uten en interception i en kamp mot Gardner-Webb. Han nådde 379 pasningsforsøk på rad før han kastet en interception mot Wake Forest 3. oktober. Wilsons rekord stod i fred frem til 10. november 2012, da den ble slått av Louisiana Tech quarterback Colby Cameron. Wilson var honorable mention for All-ACC i 2009.

I 2010 ledet Wilson Wolfpack til et sesongresultat på 9–4, som inkluderte en 23–7 seier over West Virginia i Champs Sports Bowl. Han ledet ACC i pasningsyards per kamp (274,1) og yards totalt per kamp (307,5). Han ble utpekt til All-ACC andrelag og endte på andreplass for ACC Football Player of the Year. I mai 2010 ble Wilson uteksaminert fra NC State etter tre år med en bachelorgrad i kommunikasjon, og tok forretningsfag i høstsemesteret under fotballsesongen i 2010.

#### Overgang
I januar 2011 annonserte Wilson at han skulle delta på Colorado Rockies' vårtrening. NC States hovedtrener Tom O'Brien uttrykte misnøye med Wilsons valg, og sa "Russell and I have had very open conversations about his responsibilities respective to baseball and football. While I am certainly respectful of Russell's dedication to baseball these last several years, within those discussions I also communicated to him the importance of his time commitment to NC State football."

O'Brien og hans ansatte tok kontakt med trenere og general managers i NFL for Wilson, men han ble ikke invitert til NFL Scouting Combine i 2011.

Den 29. april 2011 annonserte O'BRien at de hadde latt Wilson trekke seg fra idrettsstipendet han hadde blitt tildelt.

### Wisconsin

Den 27. juni 2011 annonserte Bret Bielema, hovedtrener ved Wisconsin at Wilson hadde registrert seg ved universitetet før 2011-sesongen. I sesongåpningen mot UNLV hadde Wilson 255 pasningsyards og to touchdownpasninger da Wisconsin vant 51–17. Han hadde også 62 yards på løp, inkludert en 46-yard touchdown. Etter sesongen ble Wilson utpekt til All-Big Ten førstelag av både trenere og media. Han ble også utpekt til Griese-Brees Big Ten Quarterback of the Year.

I det første årlige Big Ten Championship Game 3. desember kastet Wilson tre touchdownpasninger og ledet Badgers til en 42–39 seier over Michigan State Spartans. Han ble utpekt til kampens Grange-Griffin MVP. I desember 2011 ble Wilson utpekt til tredjelaget for All-American av Yahoo! Sports, og endte opp på niendeplass i avstemningen for Heisman-troféet med 52 poeng.

I Rose Bowl 2012 mot Oregon Ducks 2. januar 2012 fullførte Wilson 19 pasninger av 25 forsøk for 296 yards og to touchdowns, og hadde også 18 yards og en touchdown på løp. Badgers tapte kampen 38–45. Wilson avsluttet sesongen med 33 touchdownpasninger, som var en sesongrekord ved Wisconsin og nest flest i Big Tens historie bak Drew Brees, som scoret 39 touchdownpasninger for Purdue i 1998-sesongen. Wilson satte også en FBS sesongrekord med en passer rating på 191,8. Den 28. januar 2012 avsluttet Wilson sin karriere i college football med Senior Bowl 2012.

### Statistikker

## Profesjonell karriere
Den 16. januar 2012 begynte Wilson å trene for NFL Scouting Combine i IMG Madden Football Academy i Bradenton i Florida. I forkant av NFLs draft i 2012 anslo speidere og analytikere i NFL at han kom til å bli plukket opp rundt halvveis i draftet. I februar 2012 sa Chris Weinke, tidligere quarterback i NFL og direktør for IMG Madden Football Academy, "If he was 6–5, he'd probably be the No. 1 pick in the draft." Den 11. april 2012 sa Jon Gruden, analytiker for ESPNs *[[Monday Night Football]]*, "The only issue with Russell Wilson is his height. That might be the reason he's not picked in the first couple rounds."

Den 27. april 2012 ble Wilson plukket opp i tredje runde (#75) av draftet av Seattle Seahawks. Han var den sjette quarterbacken til å bli plukket opp det året. Seahawks fikk kritikk for sine picks i draftet, især med tanke på Wilson ettersom at laget nylig hadde signert free agent Matt Flynn. Wilson signerte en 4-årig kontrakt verdt $3,99 millioner med Seahawks 7. mai 2012.

### Seattle Seahawks
#### 2012

Hans første kamp for laget kom i sesongoppkjøringen mot Tennessee Titans 11. august 2012, og han fikk sin første start i sesongoppkjøringen 24. august mot Kansas City Chiefs. Den 26. august 2012 ble Wilson utpekt til startende quarterback for sesongåpningskampen, etter å ha utkonkurrert Matt Flynn og Tarvaris Jackson.

Wilson fikk sin debut i seriespillet 9. september 2012, da Seahawks tapte 20–16 mot Arizona Cardinals. Han fullførte 18 av 34 pasninger for 153 yards, en touchdown og en interception. I den tredje kampen i seriespillet sikret Seahawks en 14–12 seier over Green Bay Packers etter en kontroversiell hail mary touchdown til Golden Tate. Furoren rundt dommeravgjørelsen, og erstaningsdommerne som dømte kampen, ble av mange sett på som dråpen som førte til at en avtale ble nådd i dommerstreiken i 2012.

Etter hans prestasjoner i en 28–7 seier over New York Jets i uke 10 ble Wilson utpekt til Pepsi NFL Rookie of the Week. Han fullførte 12 av 19 pasninger for 188 yards og to touchdowns, og hadde 34 yards fordelt på syv løp. Han ble utpekt til NFC Offensive Player of the Week og FedEx Air Player of the Week i uke 13 etter en 23–17 seier over Chicago Bears. I løpet av en 50–17 seier over Buffalo Bills 16. desember sanket Wilson 205 pasningsyards og en touchdownpasning samt 92 yards på ni løp, inkludert tre touchdowns, som var en personlig rekord for ham. Han ble utpekt til NFL Offensive Rookie of the Month for desember 2012 etter at Seahawks gikk 5–0 i måneden, og Wilson hadde en passer rating på 115,2 i perioden.

Ved sesongslutt var Wilson rangert som nummer fire i ligaen basert på passer rating (100,0), og slo dermed Ben Roethlisbergers rekord fra 2004 (98,1). Rekorden ble senere slått av Robert Griffin III i 2012 (102,4) og Dak Prescott i 2016 (104,9). Han kastet for 3 118 yards og 26 touchdowns, og tarngerte Peyton Mannings rekord for flest touchdownpasninger av en nykommer, og løp for 489 yards og fire touchdowns. Wilsons evne til å scramble og til å få forlenge plays utenfor lommen gjorde at han ofte ble sammenlignet med Hall of Fameren Fran Tarkenton.

Wilson ledet Seahawks til sluttspillet som nykommer. Hans sluttspilldebut kom i NFCs wildcard-runde mot Washington Redskins, hvor han hadde 187 pasningsyards og 67 yards på løp da Seahawks vant 24–14 etter et comeback. I divisjonsrunden mot Atlanta Falcons kastet Wilson for 385 yards og hadde 60 yards på løp, men Seahawks tapte kampen 28–30.

Wilson ble utpekt til alternate for Pro Bowl 2013, og erstattet da Matt Ryan. Under Pro Bowl fullførte Wilson åtte av ti pasningsforsøk for 98 yards og tre touchdowns uten interceptions, og hadde dermed en passer rating på 147,1.

Etter sesongen fikk Wilson en bonus på $222 000 basert på NFLs Performance-Based Pay-program.

#### 2013

Seahawks åpnet -sesongen med lagets første 4–0-sesong noensinne, før de tapte mot Indianapolis Colts i uke 5. Seahawks fulgte opp med en syv kamper lang seierrekke, inkludert en 41–20 seier over Minnesota Vikings hvor Wilson satte en personlig rekord med en passer rating på 151,4. Rekken ble avsluttet etter en 34–7 seier over Saints i uke 13 hvor Wilson kastet tre touchdownpasninger og ble utpekt til NFC Offensive Player of the Week for andre gang. I løpet av de tre neste ukene tapte Seahawks mot divisjonsmotstanderne San Francisco 49ers og Arizona Cardinals (nederlaget mot Cardinals var Wilsons første tap på hjemmebane for Seahawks), men slo så Rams i uke 17 og avsluttet sesongen 13–3 på førsteplass i NFC West og med første seed i sluttspillet. Wilson avsluttet seriespillet med 26 touchdownpasninger, ni interceptions og en passer rating på 101,2, og ble den første quarterbacken i Super Bowl-æraen til å ha en passer rating på over 100 i sine to første sesonger. Han ble også utvalgt til Pro Bowl den 27. desember 2013. I divisjonsrunden slo Seahawks New Orleans Saints 23–15. Den 19. januar 2014 sikret Wilson og Seahawks en 23–17 seier over 49ers i NFC Championship og kvalifiserte seg dermed for Super Bowl XLVIII. I Super Bowl kastet Wilson for 206 yards, to touchdowns og ingen interceptions for en passer rating på 123,1 da Seahawks slo Denver Broncos 43–8. Wilson ble den andre mørkhudede startende quarterbacken til å vinne et Super Bowl, sammen med Doug Williams som vant Super Bowl XXII.

Wilson fikk en bonus på $169 141,73 for 2013-sesongen gjennom NFLs Performance-Based Pay-program.

#### 2014

Den 21. september 2014 ledet Wilson Seahawks på et 80-yard touchdown drive på overtid for å sikre en 26–20 seier over Denver Broncos i lagenes første møte siden Super Bowl forrige sesong i uke 3. Den 6. oktober, i kamp mot Washington Redskins, satte Wilson en ny *[[Monday Night Football]]*-rekord for flest yards på løp av en quarterback i én kamp med 122.
Seahawks sikert en plass i sluttspillet i uke 16 etter at Dallas Cowboys slo Indianapolis Colts 42–7, som sørget for at Philadelphia Eagles ikke lenger kunne nå sluttspillet, og sikret plassen for Seahawks uavhengig av deres resultat under *Sunday Night Football*. Den 21. desember 2014 fullførte Wilson 20 av 31 pasninger og satte en personlig rekord med 339 pasningsyards, og scoret to touchdowns gjennom luften og én på løp da de møtte Arizona Cardinals under *Sunday Night Football*. Wilson ledet også angrepet til 596 yards, som var en lagrekord for flest yards i en kamp. Cardinals hadde det tredje beste forsvaret før kampen i uke 16. Seahawks vant kampen 35–6 og avsluttet Cardinals' seierrekke på hjemmebane etter syv kamper, og tok tilbake førsteplassen i NFC West og første seed i sluttspillet. I uke 17 slo de St. Louis Rams 20–6, og sikret både førsteplass i divisjonen og første seed for andre år på rad, og spilte dermed på hjemmebane gjennom sluttspillet.

Wilson ledet laget til en 31–17 seier over Carolina Panthers på hjemmebane i divisjonsrunden, og gjorde Seahawks til den første regjerende Super Bowl-mesteren til å vinne en sluttspillkamp siden Patriots i 2005. Seahawks tok imot Green Bay Packers i NFC Championship for andre år på rad. Wilson kastet tre interceptions i første halvdel og fullførte kun to pasninger, som førte til en ledelse på 16–0 for Packers ved halftime. Med fem minutter igjen av fjerde kvarter og Packers 12 poeng foran kastet Wilson sin fjerde interception. Etter dette ledet Wilson Seahawks til et usannsynlig comeback. På lagets neste drive løp Wilson ballen inn for en touchdown og utlignet til 19–14. Etter et vellykket onside kick ledet Wilson Seahawks ned banen, og Lynch løp ballen in og sikret en 20–19 ledelse for Seahawks. Wilson sikret to poeng etter touchdown med en 15-yard pasning til Luke Willson, og gav Seahawks en 22–19 ledelse. Packers utlignet til 22–22 med et field goal og tok dermed kampen til overtid. Seahawks vant myntkastet, og med angrepsrekke på banen ledet Wilson laget 80-yards ned banen og sikret seieren med en 35-yard touchdownpasning til Kearse. Det var det største comebacket Seahawks hadde fullført i lagets historie.

Wilson var en alternate for Pro Bowl 2015, men deltok ikke i kampen etter at Seahawks nådde Super Bowl; ettersom at Wilson ikke hadde muligheten til å takke nei til invitasjonen anerkjenner NFL dette som en deltakelse for ham.

Seahawks ble den første regjerende mesteren til å returnere til Super Bowl siden Patriots i 2004. De møtte Patriots i Super Bowl XLIX, hvor de tapte 28–24. Selv om Seahawks ledet 24–14 i fjerde kvarter sikret Patriots to touchdowns på rad og ledet med fire poeng med 2:02 igjen av kampen. Wilson ledet Seahawks til Patriots 1-yard linje med 25 sekunder igjen av kampen, hvor Patriots' cornerback Malcolm Butler plukket opp en pasning til Ricardo Lockette og dermed sikret seieren for Patriots.

#### 2015

Den 31. juli 2015 signerte Wilson en 4-årig kontraktforlengelse verdt $87,6 millioner som da gjorde ham til den nest best betalte spilleren i NFL. I sesongåpningen satte Wilson en personlig rekord med 32 fullførte pasninger av 41 forsøk, for 251 yards, en touchdown og en interception da Seahawks tapte 34–31 mot St. Louis Rams på overtid. I løpet av sesongens ni første kamper kastet Wilson 10 touchdownpasninger og syv interceptions. I de neste fem kampene kastet Wilson 19 touchdownpasninger og ingen interceptions, og ble den første quarterbacken i NFLs historie til å kaste 3+ touchdownpasninger og ingen interceptions i fem kamper på rad. Etter en sesongstart på 2–4 ledet Wilson laget til syv seiere i de neste åtte kampene, og sikret en plass i sluttspillet for fjerde sesong på rad etter en seier over Cleveland Browns i uke 15. Wilsons prestasjoner i andre halvdel i sesongen, hvor Seahawks hadde mistet running back Marshawn Lynch og tight end Jimmy Graham, førte til at mange analytikere så på ham som en MVP-kandidat.

Wilson slo flere sesongrekorder for Seahawks i 2015, inkludert for flest pasningsyards (4 024), touchdownpasninger (34) og høyeste passer rating (110,1). Han ble den første quarterbacken for Seahawks som kastet over 4 000 yards i en sesong, og avsluttet sesongen med den høyeste passer rating i ligaen. Wilson fullførte 51,7% av lange pasninger, høyest blant quarterbacks i NFL. Den 22. desember ble Wilson utvalgt til sitt tredje Pro Bowl. Han ble rangert som #17 på NFL Top 100 Players of 2016.

Seahawks tok turen til Minnesota for å spille mot Minnesota Vikings i wildcard-runden. Temperaturen før avspark var −21&nbsp;°C (−32&nbsp;°C i vinden), den tredje laveste temperaturen målt i NFLs historie. Wilson slet i de lave temperaturene, og kastet kun for 142 yards, en touchdown og en interception. Vikigns bommet på en field goal mot slutten av kampen, som førte til at Seahawks gikk videre til divisjonsrunden hvor de møtte Carolina Panthers, som hadde avsluttet seriespillet 15–1. Seahawks lå under 31–0 til halftime før Wilson ledet et comebackforsøk, men Panthers vant til slutt kampen 31–24 og forhindra Wilson og Seahawks fra å nå sitt tredje NFC Championship på rad. Wilson kastet for 366 yards, tre touchdowns og to interceptions i kampen.

Wilson ble draftet først av Team Irvin i draftet for Pro Bowl 2016, og fullførte åtte av tolv pasningsforsøk for 164 yards og tre touchdowns for en passer rating på 149,3 i kampen. Han ble utpekt til Pro Bowl Offensive MVP.

#### 2016

Seahawks hadde en solid -sesong under Wilson. I løpet av sesongen pådro han seg to mindre skader: en ankelskade etter å ha blitt tråkket på av defensive lineman Ndamukong Suh i en kamp mot Miami Dolphins i uke 1, og en skade i venstre kne etter en takling fra linebacker Eli Harold i en kamp mot San Francisco 49ers i uke 3. Skadene var et hinder for Wilson, som var kjent for sin mobilitet, og mange spekulerte i om han kom til å stå over noen kamper for å komme seg til topp form igjen.

Til tross for skadene stilte Wilson til start i alle 16 kamper i sesongen. Mot Philadelphia Eagles 20. november tok han imot en 15-yard touchdownpasning fra Doug Baldwin. Laget avsluttet sesongen 10–5–1 og vant divisjonstittelen i NFC West. Wilson satte en personlig rekord med 4 219 pasningsyards og hadde 21 touchdownpasninger, samt 259 yards og en touchdown på løp. Seahawks nådde sluttspillet, hvor de slo Detroit Lions i wildcard-runden. Det var Wilsons åttende seier i sluttspillkamper. Uken etter, i divisjonsrunden, tapte de mot Atlanta Falcons, som gikk videre til å vinne NFC-tittelen, i Georgia Dome. Wilson ble rangert som #24 på NFL Top 100 Players of 2017.

#### 2017

Den 5. september 2017 ble Wilson stemt til Seahawks kaptein på angrepsrekken for femte sesong på rad. I uke 3, hvor Seahawks tapte 33–27 mot Tennessee Titans, fullførte han 29 av 49 pasninger for 373 yards og fire touchdowns. I uke 8 mot Houston Texans satte Wilson en personlig rekord med 452 pasningsyards. Han fullførte 26 av 41 pasninger og scoret fire touchdowns. Texans' quarterback Deshaun Watson hadde også over 400 pasningsyards i kampen. Med 30 yards på løp i tillegg nådde Wilson en total på 482 yards i kampen, som Seattle vant 41–38. For sine prestasjoner i kampen ble Wilson utpekt til NFC Offensive Player of the Week. Den 21. desember 2017 ble Seahawks bøtelagt $100 000 for å ikke ha fulgt protokollen for mulig hjernerystelse etter en takling mot Wilson i seieren over Arizona Cardinals i uke 10.

Med en seier over San Francisco i uke 12 ble Wilson den mest-vinnende quarterbacken i en spillers seks første sesonger med 63, og slo Joe Flaccos rekord. Med en 15-yard touchdownpasning til running back J.D. McKissic, Wilsons tredje touchdownpasning i kampen, uken etter tangerte Wilson Eli Mannings rekord for flest touchdowns i fjerde kvarter i en sesong, satt i , med 15. Han fullførte 20 av 31 pasninger for 227 yards og tre touchdowns i kampen, og ble utpekt til NFC Offensive Player of the Week. Den 19. desember ble Wilson utvalgt til sitt fjerde Pro Bowl.

Seahawks avsluttet sesongen med ni seiere, som betydde en slutt på Wilsons rekke på fem sesonger på rad med tosifret antall seiere og en tur til sluttspillet. Med 34 touchdownpasninger ledet han ligaen. Han var også lagleder med sine 586 yards på løp. Wilson ble rangert som #11 på NFL Top 100 Players of 2018.

#### 2018

Ettersom at Seahawks hadde mistet mange av sine bedre spillere i offseason, inkludert Cliff Avril, Michael Bennett, Kam Chancellor, Jimmy Graham og Richard Sherman, samt at safety Earl Thomas ble skadet tidlig i seriespillet, var det mange som tvilte på at Seahawks skulle klare å nå sluttspillet. I tillegg til at han måtte jobbe med en relativt ny angrepsrekke hadde Wilson også en ny offensive coordinator, Brian Schottenheimer, som erstattet Darrell Bevell.

Wilson ble igjen utpekt til lagets kaptein før -sesongen. Han startet sesongen med 298 pasningsyards, tre touchdowns og to interceptions i et 27–24 tap mot Denver Broncos i uke 1. I uke 3 mot Dallas Cowboys ledet han Seahawks til sin første seier i sesongen med 192 pasningsyards og to touchdowns. I kampene mot Los Angeles Rams, Oakland Raiders og Detroit Lions i ukene 5 til 8 hadde han tre kamper på rad med tre touchdownpasninger. I uke 13, mot San Francisco 49ers, hadde han 185 pasningsyards og fire touchdowns da Seahawks vant 43–16.

I uke 16 møtte Seahawks Kansas City Chiefs under *NBC Sunday Night Football*. Wilson ledet laget til en 38–31 seier over Chiefs og Patrick Mahomes, som senere skulle bli utpekt til ligaens MVP for sesongen. Dette sikret ikke bare nok en vinnende sesong for Seahawks, men også en tur til sluttspillet igjen. Wilson avsluttet sesongen med 35 touchdowns og en passer rating på 110,9, som var både personlig rekord og lagrekord i begge kategoriene. Han satte også lagrekorder for flest seiere (75) og touchdowns (196) seriespill av en quarterback. Som femte seed i NFC møtte Seahawks Dallas Cowboys i wildcard-runden. Wilson hadde 233 pasningsyards og en touchdownpasning samt en touchdown på løp, men Seahawks tapte kampen 24–22.

Wilson ble utvalgt til Pro Bowl for sjette gang i sin karriere, hvor han erstattet Aaron Rodgers.

#### 2019

Den 16. april 2019 signerte Wilson en 4-årig kontraktforlengelse verdt $140 millioner som knyttet ham til Seahawks ut 2023-sesongen. Kontrakte gjorde ham til den best betalte spilleren i NFL. I uke 2 mot Pittsburgh Steelers kastet Wilson for 300 yards og tre touchdowns da Seahawks vant 28–26, og ble utpekt til NFC Offensive Player of the Week. Uken etter mot New Orleans Saints fullførte Wilson 32 pasninger for 406 yards og to touchdowns. Han løp også syv ganger, for 51 yards og to touchdowns, men Seahawks tapte allikevel kampen 33–27 I uke 5 mot Los Angeles Rams kastet Wilson for 268 yards og fire touchdowns da Seattle vant 30–29 under *Thursday Night Football*. I en 32–28 seier over Cleveland Browns uken etter hadde han 295 pasningsyards og to touchdownpasninger. I uke 9 mot Tampa Bay Buccaneers kastet Wilson for 378 yards og fem touchdowns i en 40–34 seier på overtid, og tok ledelsen i ligaen for touchdowns og quarterback rating. Han ble utpekt til NFC Offensive Player of the Week for sine prestasjoner i kampen. Mot da ubeseirede San Francisco 49ers i uke 10 under *Monday Night Football* kastet Wilson for 232 yards, en touchdown og en interception, da Seahawks vant 27–24 på overtid.

Wilson avsluttet 2019-sesongen med 4 110 pasningsyards, 31 touchdownpasninger og fem interceptions, samt 342 yards og tre touchdowns på 75 løp, mens Seahawks hadde et sesongresultat på 11–5 og nådde sluttspillet som femte seed. Han ble nok en gang utvalgt til Pro Bowl, og ble for første gang utpekt til AP All-Pro som andre quarterback bak Lamar Jackson.

I wildcard-runden mot Philadelphia Eagles fullførte Wilson 18 av 30 pasniger for 325 yards og en touchdown. Han hadde også 45 yards på ni løp. Han stod for 95% av lagets totale yards på angrep og ledet dem til en 17–9 seier over Eagles. I divisjonsrunden, mot Green Bay Packers, kastet Wilson for 277 yards og en touchdown og hadde 64 yards på løp da Seahawks tapte kampen 23–28.

Wilson fikk sin høyeste rangering i NFL Top 100 Players of 2020 med en andreplass, og slo anerkjente quarterbacks som Patrick Mahomes, Aaron Rodgers og Tom Brady.

#### 2020

Wilson startet 2020-sesongen med en 38–25 seier over Atlanta Falcons, hvor han fullførte 31 av 35 pasningsforsøk for 233 yards og fire touchdowns. Han ble utpekt til NFC Offensive Player of the Week for sine prestasjoner i uke 1. I uke 2 mot New England Patriots under *NBC Sunday Night Football* hadde han 288 pasningsyards, fem touchdownpasninger og en interception da Seahawks vant 35–30.

Wilson fortsatte sin solide start på sesongen med 315 pasningsyards og fem touchdowns i en 38–31 seier over Dallas Cowboys i uke 3. Han satte med det en NFL-rekord for flest touchdownpasninger over tre kamper med 14. Han ble igjen utpekt til NFC Offensive Player of the Week for sine prestasjoner i uke 3. Den 1. oktober ble Wilson også utpekt til NFC Offensive Player of the Month for måneden september. Under *Sunday Night Football* mot Minensota Vikings i uke 5 kastet Wilson for 217 yards og tre touchdowns, inkludert en kampvinnende touchdownpasning til DK Metcalf med 14 sekunder igjen av kampen, som sikret Seahawks en 27–26 seier. Dette var Wilsons 100. seier, etter 148 kamper som startende quarterback for Seahawks. Russell avsluttet seriespillet med 4 212 pasningsyards, 40 touchdowns og 13 interceptions. Wilson slo sin egen lagrekord for touchdownpasninger i en sesong. I wildcardrunden mot Los Angeles Rams fullførte Wilson 11 av 27 pasninger for 174 yards, med to touchdowns og en interception som ble returnert for en touchdown av Darious Williams. Seahawks tapte kampen 30–20. Den 6. februar 2021 ble han utnevnt Walter Payton NFL Man of the Year.

Wilson ble rangert som #12 på NFL Top 100 Players of 2021, som var hans tredje høyeste rangering så langt.

#### 2021

Under Seahawks’ nederlag mot Los Angeles Rams i uke 5 ble Wilson tatt av banen etter at han knakk en finger i tredje kvarter. Han kastet for 152 yards, en touchdown og en interception før han ble skadet. Han ble operert for skaden den 8. oktober 2021. Den 15. oktober 2021 ble det annonsert at han ikke skulle spille i kampen mot Pittsburgh Steelers i uke 6. Det var den første kampen Wilson gikk glipp av i løpet av sin karriere, som avsluttet en kamprekke på 149 som kampstarter, 6. flest noensinne. Han ble plassert på injured reserve senere samme dag. Den 12. november ble han hentet til aktiv spillerstall. Wilson avsluttet sesongen med 3 113 pasningsyards, 25 touchdowns, seks interceptions og to touchdowns på løp.

### Denver Broncos
#### 2022
Den 16. mars 2022 byttet Seahawks Wilson og et pick i fjerde runde til Denver Broncos mot to picks i første runde, to picks i andre runde, et pick i femte runde, quarterback Drew Lock, defensive lineman Shelby Harris og tight end Noah Fant. Lagkamerater sa at det var uunngåelig at Wilson skulle byttes etter et brudd mellom han og laget og at han midt i sesongen hadde «checked out». Seahawks’ styreleder Jody Allen publiserte en uttalelse hvor det ble indikert at Wilson hadde bedt om å bli byttet. Seahawks sa at Wilson hadde vært uenig med sparkingen av line coach Mike Solari og offensive coordinator Brian Schottenheimer. Wilson sa at selv om han ikke hadde bedt om å bli byttet var det en gjensidig avgjørelse.

Før han forlot Seahawks skal Wilson ha bedt om at hovedtrener Pete Carroll og general manager John Schneider skulle få sparken, noe Wilson selv mener er usant.

Den 1. september 2022 signerte Wilson en 4-årig kontraktforlengelse for $245 millioner med Broncos. I sesongåpningen i 2022 fullførte Wilson 29 av 42 pasningsforsøk for 340 yards og en touchdown i et nederlag mot sitt gamle lag. Han fikk sin første seier uken etter da han fullførte 14 av 31 pasningsforsøk for 219 yards, en touchdown og en interception i en 16–9 seier over Houston Texans.

Etter et 12–9 tap mot Indianapolis Colts hvor Wilson fullførte 21 av 39 pasningsforsøk for 274 yards, ingen touchdowns og kastet to interceptions, måtte Wilson operere sin høyre skulder.

I uke seks mot Los Angeles Chargers fullførte Wilson 10 pasninger for 116 yards og en touchdown i første kvarter, med en quarterback rating på 148,3, men laget tapte 19–16 på overtid. Wilson pådro seg en hamstring-skade under kampen, som førte til at han måtte stå over kampen mot New York Jets uken etter.

Etter å ha fullført 23 av 36 pasningsforsøk for 247 yards, tre touchdowns og en interception måtte Wilson av banen med en hjernerystelse i fjerde kvarter under kampen mot Kansas City Chiefs i uke 14. Broncos tapte kampen 34–28. Til tross for at han ble godkjent til å spille i uke 15, stod han over kampen mot Arizona Cardinals. Wilson returnerte for kampen mot Los Angeles Rams, hvor han kastet for 214 yards, en touchdown og tre interceptions, og ble sacked seks ganger. Rams vant kampen 51–14.

#### 2023
I mars 2023 ble det avslørt at Wilson hadde operert sitt høyre kne i offseason.

I sesongåpningen mot Las Vegas Raiders fullførte Wilson 27 av 34 pasninger for 177 yards og to touchdowns i et 17–16 tap. Etter nederlag mot Washington Commanders og Miami Dolphins de neste to ukene fikk Wilson sin første sesongstart på 0–3 i karrieren.

### Pittsburgh Steelers
#### 2024

Den 15. mars 2024 signerte Wilson en 1-årig avtale med Pittsburgh Steelers. Den 28. august ble Wilson utnevnt til starter over Justin Fields. Etter å ha pådratt seg en skade i leggen før sesongstart mistet han starterplassen.

Skaden holdt ham på benken i sesongens fem første uker før han var reserve for Fields i uke 6 og fikk sin første start i uke 7 mot New York Jets. I kampen kastet han for 264 yards, en rekord for en quarterback i sin debut for Steelers, og hadde to touchdownpasninger og en touchdown på løp.

Med Wilson hadde Steelers et sammenlagtresultat på 10–3 og en førsteplass i AFC North, men med fire strake nederlag på slutten av sesongen, hvor angrepet hadde i snitt 14 poeng og Wilson under 200 yards per kamp, mistet Steelers sjansen på divisjonstittelen. Gjennom 11 seriekamper hadde Wilson totalt 2 482 yards, 16 touchdowns, fem interceptions og en passer rating på 95,6. Han ble utnevnt til erstatter for Pro Bowl Games 2025, hans tiende tur til et Pro Bowl. I wildcardrunden av sluttspillet mot Baltimore Ravens, Wilsons første sluttspillkamp på fire sesonger, fullførte han 20 av 29 pasninger for 270 yards og to touchdowns, men Steelers tapte allikevel kampen 28–14.

### New York Giants

Den 26. mars 2025 signerte Wilson en 1-årig kontrakt verdt $10,5 millioner med New York Giants.

## Statistikker

### Seriespill

### Sluttspill

## NFL-rekorder
* Flest pasningsyards i en sluttspillkamp av en nykommer: 385
* Flest touchdownpasninger i fjerde kvarter i én sesong: 16 (2017)

### Seattle Seahawks-rekorder
* Høyest passer rating, karriere (minimum 500 forsøk): 101,8
* Høyest passer rating, sesong (minimum 200 forsøk): 110,9, 2018
* Høyest passer rating, nykommersesong (minimum 200 forsøk): 100,0
* Høyest prosentandel fullførte pasninger, nykommersesong (minimum 200 forsøk): 64,1
* Lavest prosentandel interceptions, karriere (minimum 500 forsøk): 1,80
* Lavest prosentandel interceptions, nykommersesong (minimum 200 forsøk): 2,54
* Flest yards på løp av en quarterback, karriere: 4 689
* Flest yards på løp av en quarterback, sesong: 849, 2014
* Flest yards på løp av en quarterback, nykommersesong: 489
* Flest yards per løp, karriere (minimum 400 forsøk): 5,5
* Flest yards per løp, sesong (minimum 100 forsøk): 7,2
* Flest pasningsyards, karriere: 37 059
* Flest pasningsyards, nykommersesong: 3 118
* Flest pasningsyards, kamp: 452, 29. oktober 2017 mot Houston Texans
* Flest touchdownpasninger, karriere: 292
* Flest touchdownpasninger, sesong: 40, 2020
* Flest touchdownpasninger, nykommersesong: 26
* Flest touchdownpasninger, kamp (delt med tre andre spillere): 5
* Flest kamper med en touchdownpasning, karriere: 137

## Utmerkelser og priser
* Super Bowl XLVIII-vinner
* 10× Pro Bowl (2012–2015, 2017–2021, 2024)
* All-Pro andrelag (2019)
* NFC Offensive Player of the Month (September 2020)
* NFL Offensive Rookie of the Month (Desember 2012)
* 11× NFC Offensive Player of the Week
* Pepsi NFL Rookie of the Week (uke 10, 2012)
* PFWA Good Guy Award (2014)
* 7× FedEx Air Player of the Week
* 3x Steve Largent Award (2012, 2018, 2019)
* 9x *[[NFL Top 100]]*: 51. (2013), 20. (2014), 22. (2015), 17. (2016), 24. (2017), 11. (2018), 25. (2019), 2. (2020), 12. (2021)
* Walter Payton Man Of The Year (2020)
* Bart Starr Award (2022)

## Baseballkarriere
Etter han var ferdig på high school ble Wilson valgt av Baltimore Orioles med femte pick i 41. runde (#1 222) i MLBs draft i 2007. Orioles så på Wilson som en god nok spiller til å bli valgt i en av de ti første rundene og tilbød ham en signeringsbonus på $350 000, den tredje høyeste summen de tilbød en draftet spiller det året etter Matt Wieters ($6 millioner) og Jake Arrieta ($1,1 millioner). Wilson valgte heller å gå på NC State den høsten. I et intervju i 2008 sa Wilson, «I was leaning towards [entering the draft], but a college education is something you'll always have.»

### Baseball i college
Wilson var på NC State Wolfpacks baseballag mellom 2008 og 2010, og spilte for Gastonia Grizzlies i Coastal Plain League i sommeren 2009. Han slo .282/.384/.415 med fem home runs og 30 runs batted in (RBIs) i løpet av college.

### Profesjonell baseball
Den 8. juni 2010 ble Wilson draftet av Colorado Rockies i fjerde runde (#140) i MLBs draft. I løpet av sommeren spilte han 32 kamper som second baseman for Tri-City Dust Devils, Rockies Class A-Short Season affiliate i Northwest League. Han avsluttet sesongen med to home runs, 11 RBis og en batting average på .230.

I sommeren 2011 spilte Wilson 61 kamper for Asheville Tourists, Colorado Rockies' Class A affiliate i South Altantic League. Han hadde tre home runs med 15 RBIs og en batting average på .228. I januar 2012 informerte Wilson Rockies at han kom til å satse på NFL og derfor ikke kom til å delta i vårtreningen for 2012-sesongen.

Den 12. desember 2013 ble Wilson overført til Texas Rangers i Triple-A-fasen av Rule 5 draftet. Wilson deltok på Rangers' vårtrening i Surprise i Arizona i 2014 og 2015.

Den 7. februar 2018 ble rettighetene til Wilson byttet til New York Yankees, som tildelte ham til deres Double-A affiliate, Somerset Patriots. Wilson var en Yankees-tilhenger i sin barndom og hadde lovet sin avdøde far at han en dag skulle ikle seg lagets uniform. Den 2. mars var Wilson en pinch hitter for Aaron Judge i femte inning mot Atlanta Braves. Det var hans første profesjonelle kamp siden 2011.

## Forretningsvirksomhet og reklamearbeid
Den 26. april 2012 annonserte Wilson at han hadde ansatt French/West/Vaughan som markedsføringsagenter. Siden han ble annonsert som startende quarterback for Seahawks i august 2012 deltok Wilson i reklamekampanjer for Levi's, American Family Insurance, Pepsi, Nike, Alaska Airlines, Microsoft, Duracell, Braun, Bose, United Way, og Larson Automotive Group.

I 2014 ble Wilson deleier av Eat the Ball, en europeisk baker. I 2015 begynte han å reklamere for Luvo, som produserer frossenmat, og Reliant Recovery Water. Den 29. februar 2016 var Wilson med på å lansere kleslinjen Good Man Brand. I august 2016 ble det annonsert at Wilson hadde inngått en avtale med Juice Press om å åpne bedriftens første franchise i Seattle.

Den 14. november 2016 annonserte Wilson at han hadde slått seg sammen med Chris Hansen, Wally Walker, og Erik og Pete Nordstrom som partnere for en investorgruppe som skulle etablere en ny idrettsarena i SoDo-området i Seattle for potensielle NBA- og NHL-lag.

I 2017 etablerte Wilson en plattform som skulle gjøre det mulig for fans å komme i kontakt med kjendiser, kalt TraceMe. En åpen beta ble lansert 8. september 2017 og det ble annonsert at de hadde fått $9 millioner i Series A-finansiering fra investorer som Jeff Bezos' Bezos Expeditions, grunnlegger av Alibaba Joe Tsai og grunnlegger av YouTube, Chad Hurley.

Den 20. november 2017 annonserte VICIS, som produserer hjelmer for amerikansk fotball, at Wilson hadde investert i bedriften.

I juni 2018 annonserte Wilson med sin kone Ciara at de skulle jobbe mot å få et Major League Baseballag i Portland i Oregon. I juli samme år investerte Wilson i madrassbedriften Molecule. I september annonserte Wilson at han skulle være den neste idrettsutøveren til å være på forsiden av boksen for frokostblandingen Wheaties.

I august 2019 annonserte Wilson og konen Ciara at de hadde blitt med i eiergruppen for Seattle Sounders FC, et lag i Major League Soccer. Sounders vant MLS Cup i 2019, som betyr at Wilson regnes som en MSL Cup-vinner.

I januar 2020 ble Wilson utpekt til styremedlem for NFL FLAG. Det globale samarbeidet skal fokusere på å styrke NFL FLAG innenlands samt å utvide ligaen til andre land. Han har jobbet med organisasjoner for flaggfotball i Kina, Brasil, Canada og Storbritannia for å spre idretten og få utøver engasjert i ung alder.

## I media
Wilson har prydet forsiden på flere magasiner, inkludert *[[Sports Illustrated]]*, *[[Sports Illustrated Kids]]*, *[[Rolling Stone]]*, *[[ESPN The Magazine]]*, *[[Men's Fitness]]*, og *[[Men's Health]]*.

Rapperen Eminem nevnte Wilson i sangen «The Monster» i 2013.

Wilson har vært gjest på *[[Late Show with David Letterman]]*, *[[Jimmy Kimmel Live!]]*, *[[Late Night with Seth Meyers]]*, *[[Charlie Rose (TV-serie)|Charlie Rose]]*, og hadde en rolle i filmen *[[Entourage (film)|Entourage]]* i 2015. Han var også vært under Kids' Choice Sports på Nickelodeon i 2015 og 2016.

Wilson holdt tale under uteksamineringsseremonien ved University of Wisconsin – Madison i 2016.

## Privatliv
Wilson ble uteksaminert fra NC State med en bachelor i kommunikasjon i 2010, etter tre år. Etter å ha blitt overført til University of Wisconsin fullførte han en mastergrad i educational leadership and policy analysis.

Wilson møtte sin første kone, Ashton Meem, da de to gikk på high school. De giftet seg i januar 2012 og skiltes i april 2014.

Wilson er gift med R&B-sangeren Ciara. De begynte å gå ut tidlig i 2015 og annonserte forlovelsen 11. mars 2016. De giftet seg 6. juli 2016 i Peckforton Castle i Cheshire i England. Datteren ble født 28. april 2017. Sønnen ble født 23. juli samme år. Parets andre datter ble født den 11. desember 2023.

Da Wilson spilte for Seahawks bodde han med Ciara i Bellevue i Washington utenfor Seattle frem til de solgte huset for $36 millioner i april 2022. Wilson har også et hus i San Diego.

Wilson er en troende kristen. På sosiale medier snakker han ofte om sin kristne tro. Wilson og Ciara avla et løfte om sølibat frem til de giftet seg.

I oktober 2016 var Wilson verdt $120 millioner.

I september 2021 annonserte Wilson og Ciara at de skrev en barnebok med tittel *Why Not You?* for å hjelpe barn å følge sine drømmer. Boken ble skrevet sammen med JaNay Brown-Wood og publisert gjennom Random House den 1. mars 2022; den ble godt mottatt av *[[School Library Journal]]* og ble en *[[New York Times]]* bestseller.

## Veldedighetsarbeid
Wilson deltok ofte i frivillig arbeid i Seattle. I løpet av NFL-sesongen besøker han Seattle Children's Hospital ukentlig, og har også besøkt soldater ved Joint Base Lewis-McChord. I offseason arrangerer han Russel Wilson Passing Academy, en fotballeir for unge, i flere byer. I 2012 ble inntekt fra leiren donert til Charles Ray III Diabetes Association, som Wilson er National Ambassador for. I 2013 og 2014 arrangerte Wilson sammen med Russell Investments programmet "Invested with Russell", som donerte $3 000 til Wilsons veldedighet for hver touchdown han scoret.

Wilson arrangerer en årlig golfturnering sammen med NASCAR-sjåføren Kasey Kahne ved Suncadia Resort i Cle Elum i Washington, som støtter forskjellige organisasjoner inkludert Boys & Girls Clubs of America og Seattle Children's Hospital. I august donerte Wilsons Why Not You FOundation $1 060 005 til Seattle Children's Hospital for "Strong Against Cancer"-programmet deres.

I mars 2020 jobbet Wilson og Ciara med Food Lifeline, og donerte 1 million måltider til trengende under koronaviruspandemien i 2019–2020.

I 2022 mottok Wilson og Ciara Paul G. Allen Humanitarian Award for sitt veldedighetsarbeid i Seattle.

## Se også
*Liste over startende quarterbacks for Denver Broncos
*Liste over startende quarterbacks for Pittsburgh Steelers
*Liste over startende quarterbacks for Seattle Seahawks
*Liste over startende quarterbacks i Super Bowl
*Liste over quarterbacks i National Football League med en perfekt passer rating
*Liste over sesongledere i touchdownpasninger i National Football League

## Referanser


## Eksterne lenker
* 

* Profil for NC State Wolfpack
* Profil for Wisconsin Badgers
* Profil for New York Giants